(اوستون اینسان... آلمان دوشونری Nietzsche طرفیندن تئرمینلشدیریلن دئییم)
Nietzsche، بو دئییمی بئله تعریفلر: "مئیمونلا موقاییسهده اینسان نه ایسه، اینسانلا موقاییسهده اینسان اوستو ده اودور." بیر باشقا اثرینده ده بئله دئییر: "اینسانلیق ایچینده، اورتالاما اینساندان باشقا، داها یوکسک و داها گوجلو بیر اینسان نؤوعونون گئرچکلشمهسی لازیمدیر.
بو دوشونجه می من اینساناوستو سؤزجوگو ایله دیله گتیریرم". Nietzsche - یه گؤره تانری اؤلموشدور، اینسان آرتیق یالقیزدیر و اؤز دیرلرینی اؤزو یاراتماق مجبوریتیندهدیر. اینسان اوچون لازیم اولان اردم، خریستیانلیغین آجیما و اینسان سئوگیسی کیمی اینسانی ضعیف و یازیق اردملری دئییل، گوجلو اولما اردمیدیر.
کؤکلری Fichte - ده اولان بو فلسفه، اولومسوز (منفی) یؤنلرینین گلیشمهسی ایله وار اولوشچولوق (existentialism) و س. کیمی چاغداش دوشونجه آخینلارینی مئیدانا گتیردیکدن باشقا، سونوندا آلمان نازیسمینی دوغورموشدور. Nietzsche ، یئر اوزونون افندیسی اولاجاق یؤنتیجی (ایدارهچی) بیر ایرق (race) لازیم اولدوغونو و آلمانیایا یهودی آخینی نین دایاندیریلماسی دوشونجهسینده اولدوغونو سؤیله ییر. تؤره بیلیمی (ethic) {دب شوناسليق، عنعنه شوناسليق} آریستوکراتدیر، "یاخشی بیر عائلهدن دوغولمادیقجا هئچ بیر اخلاقلیلیق مومکون دئییل، اینسانین هر ایرلیله ییشی آریستوکراتیک توپلومدان گلیر." دئیر. اینسان اوستو ایسته یی، Nietzsche- نین دئییمی ایله عینی ایله، "میلیونلارلا آخماغی اورتادان قالدیراراق گله جه یین اینسانینی قالیبه تؤکمک"دیر و "بوتون بیر خالقین یوخسوللوغو بیر اینسان اوستونون آجی چکمهسیندن داها آز اؤنملیدیر".
Nietzsche ، خریستیانلیغا قارشی اولدوغو قدر، اونون دئییمی ایله، "میلیونلارلا آخماغی" اینسان ائتمک ایستهین توپلومچولوغو (سوسیاللیغی) دا قارشیدیر. اونا گؤره توپلومچولوق، "میلیونلارلا آخماغی" اینسان اوستولره قارشی چیخارماقدادیر. اویسا (حالبوکی) "میلیونلارلا آخماق" ائییتیمدن یوخسون (محروم) ائدیلمه لی، بیر چوخ گئرچکلری بیلمه مهلی و اینسان اوستولره کؤلهلیک ائتمهلیدیر.
بیرلیک: بو یازی تورکیه تورکجه سیندن آذربایجان تورکجه سینه اویغونلاشیدیریلمیشدیر.
azb_Arab azb_Arab azb_Arab azb_Arab azb_Arab azb_Arab